pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมตรวจเยี่ยมการพัฒนาและยกระดับระบบบริการขนส่งสาธารณะ เพิ่มทางเลือกให้กับประชาชนในการเดินทาง
วันพุธที่ 21 พฤศจิกายน 2561
นายกรัฐมนตรีเตรียมตรวจเยี่ยมการพัฒนาและยกระดับระบบบริการขนส่งสาธารณะ เพิ่มทางเลือกให้กับประชาชนในการเดินทาง
นายกรัฐมนตรีเตรียมตรวจเยี่ยมการพัฒนาและยกระดับระบบบริการขนส่งสาธารณะ เพิ่มทางเลือกให้กับประชาชนในการเดินทาง
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ในวันพฤหัสบดีที่ 22 พฤศจิกายน 2561 พลเอก ประยุทธ์ จันทร์โอชา นายกรัฐมนตรี จะลงพื้นที่กรุงเทพมหานคร เพื่อตรวจเยี่ยมการพัฒนาและยกระดับระบบบริการขนส่งสาธารณะ เพื่อเพิ่มทางเลือกให้กับประชาชนในการเดินทาง โดยเฉพาะการพัฒนาจุดเชื่อมต่อการเดินทาง “ล้อ ราง เรือ” ดังนี้
เวลา 07.45 น. นายกรัฐมนตรีเดินทางถึงโรงเรียนวัดศรีบุญเรือง เขตบางกะปิ โดยร่วมกิจกรรมมอบหมวกกันน็อกให้แก่ตัวแทนนักเรียน เพื่อส่งเสริมวินัยจราจรและความปลอดภัยบนท้องถนนแก่นักเรียนและผู้ปกครอง จากนั้น นายกรัฐมนตรีจะลงเรือจากท่าเรือวัดศรีบุญเรือง ไปยังท่าเรือศูนย์การค้าเดอะพาซิโอ เขตสะพานสูง เพื่อติดตามความก้าวหน้าการพัฒนาคลองแสนแสบ ในเรื่องการควบคุมเสียง ส่วนต่อขยายทางน้ํา และมลพิษทางน้ํา เป็นต้น ซึ่งกรุงเทพมหานครเป็นผู้ดําเนินการเตรียมเพิ่มเส้นทางเดินเรือฝั่งตะวันออกของกรุงเทพมหานคร ผ่านคลองแสนแสบ จากท่าเรือวัดศรีบุญเรือง – สํานักงานเขตมีนบุรี ระยะทางรวมประมาณ 10 กิโลเมตร เพื่อลดผลกระทบจากการก่อสร้างรถไฟฟ้าสายสีส้ม ตลอดแนวถนนรามคําแหง และสามารถเชื่อมต่อการเดินทางระหว่างท่าเรือ สถานีรถไฟฟ้าสายสีส้ม สถานีรถไฟฟ้าสายสีชมพู บริเวณเขตมีนบุรีรวมทั้งรถโดยสารประจําทางได้อีกด้วย โดยให้บริการใน 2 ระยะ คือ ระยะแรก ช่วงวัดศรีบุญเรือง - ท่าเรือเดอะพาสิโอ ทาวน์ รามคําแหง มีกําหนดเปิดให้บริการเดือนมกราคม 2562 และระยะที่ 2 ช่วงวัดศรีบุญเรือง-ท่าเรือมีนบุรี มีกําหนดเปิดให้บริการช่วงกลางปี 2562
ในเวลา 10.20 น. นายกรัฐมนตรีจะตรวจเยี่ยมโครงการไทยนิยม ยั่งยืน และชมนิทรรศการและผลิตภัณฑ์ที่มาจากโครงการไทยนิยม ยั่งยืน และและสินค้าเกษตรของดี เขตคลองสามวา ณ ชุมชนมัสยิดกมาลุลอิสลาม ซึ่งเป็นชุมชนชานเมืองที่ประสบความสําเร็จในการพัฒนาคลองแสนแสบโดยอาศัยหลักคําสอนทางศาสนามาประยุกต์กับงานพัฒนาสังคม ตามคําสอนของศาสนาอิสลามที่เน้นว่า "ความสะอาด เป็นส่วนหนึ่งของศรัทธา" โดยจุดเริ่มต้นเริ่มจากครั้งสมเด็จพระเทพรัตนราชสุดาสยามบรมราชกุมารี เสด็จพระราชดําเนินประพาสคลองแสนแสบในวันที่ 20 กันยายน 2537 ก่อให้เกิดชมรมรวมใจภักดิ์รักษ์คลองแสนแสบ เพื่อทํากิจกรรมการอนุรักษ์และพัฒนาคลองแสนแสบและเป็นที่มาของ "วันอนุรักษ์และพัฒนาแม่น้ํา คู คลอง แห่งชาติ" จนถึงทุกวันนี้
ในตอนท้าย นายกรัฐมนตรีจะตรวจเยี่ยมตลาดมีนบุรี ซึ่งเป็น 1 ใน 4 แห่งของกรุงเทพมหานครที่ได้รับรองมาตรฐานการพัฒนาสู่การเป็น “พรีเมี่ยมมาร์เก็ต” และจะได้พบปะกับพ่อค้า แม่ค้า เพื่อรับทราบปัญหา และอุปสรรค และจะได้นําไปแก้ไขต่อไป
----------------------------------------------------
รัฐบาลไทย-ข่าวทำเนียบรัฐบาล-นายกรัฐมนตรีให้สัมภาษณ์แก่สื่อมวลชนกรณีนักฟุตบอลชาวบาห์เรน
วันอังคารที่ 5 กุมภาพันธ์ 2562
นายกรัฐมนตรีให้สัมภาษณ์แก่สื่อมวลชนกรณีนักฟุตบอลชาวบาห์เรน
นายกรัฐมนตรีให้สัมภาษณ์แก่สื่อมวลชนกรณีนักฟุตบอลชาวบาห์เรน
วันนี้ (5 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีกรณีที่มีกระแสข่าวต้องการให้ทางการไทย ปล่อยตัว นายฮาคีม อัล-อาไรบี นักฟุตบอลชาวบาห์เรนซึ่งได้รับสถานะผู้ลี้ภัยในออสเตรเลีย ให้เดินทางไปยังประเทศออสเตรเลีย ว่า กรณีดังกล่าวอยู่ในช่วงดําเนินการตามกระบวนการยุติธรรม ซึ่งรัฐบาลไม่สามารถแทรกแซงฝ่ายตุลาการ ทั้งนี้ นายกรัฐมนตรีไม่อยากให้รีบตัดสินใจไปก่อนการพิจารณาของศาล พร้อมระบุว่ากรณีดังกล่าวไม่ได้เป็นประเด็นทางการเมือง ในขณะนี้กระทรวงการต่างประเทศได้ดําเนินการประสานกับทางการของประเทศออสเตรเลียและบาห์เรน เพื่อที่จะทําให้กรณีดังกล่าวเป็นไปในทิศทางที่ดี ในขณะเดียวกัน ที่มีกระแสแฮชแท็ก #BoycottThailand นายกรัฐมนตรี ระบุว่า รัฐบาลได้เตรียมการรับมือกับสถานการณ์ดังกล่าวเพื่อไม่ให้กระทบต่อความสัมพันธ์ระหว่างประเทศทั้งออสเตรเลียและบาห์เรน อย่างไรก็ตาม ขอให้ประชาชนติดตามกรณีดังกล่าวต่อไป
รัฐบาลไทย-ข่าวทำเนียบรัฐบาล-รมว.ยุติธรรม มอบนโยบายเพื่อขับเคลื่อนด้านการส่งเสริมสุขอนามัยอาหารและโภชนาการแก่ผู้ต้องขัง
วันอังคารที่ 4 กุมภาพันธ์ 2563
รมว.ยุติธรรม มอบนโยบายเพื่อขับเคลื่อนด้านการส่งเสริมสุขอนามัยอาหารและโภชนาการแก่ผู้ต้องขัง
นายสมศักดิ์ เทพสุทิน รัฐมนตรีว่าการกระทรวงยุติธรรม ปาฐกถาพิเศษและมอบนโยบายในโครงการประชุมเชิงปฏิบัติการเพื่อขับเคลื่อนนโยบายและยุทธศาสตร์กระทรวงยุติธรรม ประจําปีงบประมาณ ๒๕๖๓ กิจกรรมที่ ๑ การส่งเสริมสุขอนามัยอาหารและโภชนาการแก่ผู้ต้องขัง
ในวันศุกร์ที่ ๓๑ มกราคม ๒๕๖๓ เวลา ๑๓.๐๐ น. ณ ห้องจูปีเตอร์ ๔-๖ อาคารชาเลนเจอร์ อิมแพ็ค เมืองทองธานี จังหวัดนนทบุรี นายสมศักดิ์ เทพสุทิน รัฐมนตรีว่าการกระทรวงยุติธรรม ปาฐกถาพิเศษและมอบนโยบายในโครงการประชุมเชิงปฏิบัติการเพื่อขับเคลื่อนนโยบายและยุทธศาสตร์กระทรวงยุติธรรม ประจําปีงบประมาณ ๒๕๖๓ กิจกรรมที่ ๑ การส่งเสริมสุขอนามัยอาหารและโภชนาการแก่ผู้ต้องขัง โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รองศาสตราจารย์ ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ) พันตํารวจเอก ณรัชต์ เศวตนันทน์ อธิบดีกรมราชทัณฑ์ นายวัลลภ นาคบัว ผู้อํานวยการสํานักงานกิจการยุติธรรม ผู้บัญชาการเรือนจํา ผู้อํานวยการทัณฑสถาน สถานกักกัน สถานกักขังและเจ้าหน้าที่สูทกรรม รวมทั้งสิ้นประมาณ ๓๐๐ คน เข้าร่วมฯ
รัฐมนตรีว่าการกระทรวงยุติธรรม กล่าวว่า ยินดีที่ได้มาร่วมแลกเปลี่ยนความคิดเห็นในการประชุมวันนี้ เพื่อจะได้พัฒนามาตรฐานสุขอนามัยของผู้ต้องขังในเรือนจํา โดยสิ่งที่อยากเน้นย้ําวันนี้คือ ตัวเลขผู้ต้องขังไม่ลดลงทําให้ปัจจุบันมีผู้ต้องขังจํานวนกว่า ๓.๘ แสนคน ทําให้พบปัญหาความแออัด ทางกระทรวงยุติธรรมจึงได้ทํากรอบการแก้ปัญหา อาทิ การแก้กฎหมายคดียาเสพติดที่มีโทษน้อย รวมถึงขณะนี้มีการเร่งปลดกระท่อมออกจากยาเสพติด เนื่องจากสถิติคดีปี ๒๕๖๒ ที่เกี่ยวกับกระท่อมมีจํานวนกว่า ๖ หมื่นคดี ซึ่งจะช่วยลดความแออัดในเรือนจําได้ นอกจากนี้ ยังได้วางกรอบพักโทษ และการใช้กําไลอีเอ็ม โดยแบ่งกลุ่มที่จะใช้กําไลอีเอ็ม อาทิ ผู้ต้องขังระหว่างพิจารณาคดี ผู้ต้องขังทํางานนอกเรือนจํา ผู้หญิงตั้งครรภ์ คดีเสพยาจํานวนน้อย คดีความมั่นคง คดีการเงิน และคดีเก็บของป่า โดยขอให้ผู้บัญชาการเรือนจําทุกแห่งตรวจดูเรือนจําตัวเองว่า มีเรื่องอะไรที่ยังค้าง ไม่สามารถทําได้ ซึ่งเรื่องอะไรที่ยังค้าง ให้หาทางยกเลิก และคืนงบประมาณ
และในช่วง ๒ - ๓ สัปดาห์ที่ผ่านมา ผู้ต้องขังที่มีความรุนแรง หรือฆาตรกรต่อเนื่อง กระทรวงยุติธรรม จึงได้ทํากรอบแนวคิด ๓ กรอบ เพื่อให้สังคมรับรู้ว่าเขาอยู่ตรงไหน ดังนั้น สิ่งที่อยากขอข้อมูลจากผู้บัญชาการเรือนจําคือ ให้ช่วยตรวจดูย้อนหลังว่า แต่ละเรือนจําที่ปล่อยผู้ต้องขังที่มีพฤติกรรมในลักษณะดังกล่าวจํานวนเท่าไหร่ โดยขอข้อมูลย้อนหลัง ๕ ปี สําหรับอาหารผู้ต้องขังต้องตรวจสอบคุณภาพ และปริมาณ โดยส่วนตัวได้ให้สถาบันการศึกษา ๒ แห่ง เข้าไปตรวจสอบคุณภาพ
ส่วนเรื่องความแออัดในเรือนจํา จากตัวเลขที่สามารถทําได้ ประมาณ ๘ หมื่นตารางเมตร จะใช้งบ ๑๗๘ ล้านบาท โดยขณะนี้กําลังเสนอให้คณะรัฐมนตรี (ครม.) พิจารณา ซึ่งสัปดาห์ที่ผ่านมาได้เสนอแผนแก้ปัญหาผู้ต้องขังล้นคุกไปแล้ว โดยมีแผน ๕ กรอบ อาทิ กฎหมาย ใช้สถานที่อื่นกักกัน ฝึกอาชีพ แก้ปัญหายาเสพติด โดย ครม. ได้เห็นชอบกรอบนี้แล้ว ส่วนเรื่องกําไลอีเอ็ม หรืองบกลางสําหรับสร้างเรือนนอนจะเสนอให้พิจารณาต่อไป
---------------------------------------------------
รัฐบาลไทย-ข่าวทำเนียบรัฐบาล-สธ. เริ่มใช้บัตรประชาชน เบิกจ่ายตรงกรมบัญชีกลาง โรงพยาบาลในสังกัด
วันศุกร์ที่ 4 พฤษภาคม 2561
สธ. เริ่มใช้บัตรประชาชน เบิกจ่ายตรงกรมบัญชีกลาง โรงพยาบาลในสังกัด
กระทรวงสาธารณสุข เริ่มใช้บัตรประชาชน เบิกจ่ายตรงกรมบัญชีกลาง โรงพยาบาลในสังกัด ขอให้ประชาชนที่มีสิทธิเบิกจ่ายตรงกรมบัญชีกลาง แสดงบัตรประชาชนทุกครั้งที่มาใช้บริการ เริ่ม 4 พฤษภาคม 2561
สธ. เริ่มใช้บัตรประชาชน เบิกจ่ายตรงกรมบัญชีกลาง โรงพยาบาลในสังกัด
กระทรวงสาธารณสุข เริ่มใช้บัตรประชาชน เบิกจ่ายตรงกรมบัญชีกลาง โรงพยาบาลในสังกัด ขอให้ประชาชนที่มีสิทธิเบิกจ่ายตรงกรมบัญชีกลาง แสดงบัตรประชาชนทุกครั้งที่มาใช้บริการ เริ่ม 4 พฤษภาคม 2561
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ในวันนี้ (4 พฤษภาคม 2561) กระทรวงสาธารณสุข ได้ปรับระบบการเบิกจ่ายตรงผู้ป่วยนอก โดยให้สถานพยาบาลในสังกัดทั่วประเทศ ยกเลิกการสแกนนิ้วมือผู้มีสิทธิสวัสดิการรักษาพยาบาลจากกระทรวงการคลัง เพื่อลงทะเบียนในการเบิกจ่ายตรง เป็นการใช้เครื่อง EDC Healthcare โดยผู้มีสิทธิ/ คู่สมรส/ บิดา/ มารดา/ บุตรที่มีอายุ 7 – 20 ปีให้ใช้บัตรประชาชน ส่วนบุตรที่อายุต่ํากว่า 7 ปีให้ใช้เลขบัตรประชาชนของเด็กและบัตรประชาชนผู้ดูแล ส่วนคู่สมรส/บิดา/มารดา/ ชาวต่างชาติใช้เลข 13 หลักที่ทางราชการออกให้ หากไม่มีให้ใช้เลขที่กรมบัญชีกลางกําหนด สําหรับผู้ป่วยติดเตียงหรือผู้สูงอายุที่มีปัญหาด้านการเคลื่อนไหว ใช้บัตรประชาชนของผู้ป่วยและของผู้ดูแล
ด้านนายแพทย์ธเรศ กรัษนัยรวิวงค์ รองปลัดกระทรวงสาธารณสุข กล่าวว่า ขอให้ผู้มีสิทธิในระบบจ่ายตรงนําบัตรประชาชนมาแสดงสิทธิด้วยทุกครั้ง เพื่อความสะดวกรวดเร็วในการรับบริการที่โรงพยาบาล หากลืมบัตรประชาชนหรือเอกสารที่กรมบัญชีกลางกําหนด หรือบัตรประชาชนหาย จะต้องสํารองจ่ายเงินค่ารักษาไปก่อน และนําใบเสร็จรับเงินไปเบิกกับส่วนราชการต้นสังกัด ในช่วงแรกอาจพบปัญหาในการใช้บัตรบ้าง ซึ่งกระทรวงสาธารณสุขจะปรับระบบให้ดีขึ้นเรื่อย ๆ
********************************* 4 พฤษภาคม 2561
รัฐบาลไทย-ข่าวทำเนียบรัฐบาล-รองปลัด ก.อุตฯ เปิดงานการเดินทางครั้งใหม่ของกาแฟแม่ฮ่องสอน พร้อมลงพื้นที่เยี่ยมชมผู้ประกอบการ กลุ่มวิสาหกิจชุมชน ใน จ.แม่ฮ่องสอน
วันเสาร์ที่ 25 สิงหาคม 2561
รองปลัด ก.อุตฯ เปิดงานการเดินทางครั้งใหม่ของกาแฟแม่ฮ่องสอน พร้อมลงพื้นที่เยี่ยมชมผู้ประกอบการ กลุ่มวิสาหกิจชุมชน ใน จ.แม่ฮ่องสอน
รองปลัด ก.อุตฯ เปิดงานการเดินทางครั้งใหม่ของกาแฟแม่ฮ่องสอน พร้อมลงพื้นที่เยี่ยมชมผู้ประกอบการ กลุ่มวิสาหกิจชุมชน ใน จ.แม่ฮ่องสอน
เมื่อวันที่ 24 สิงหาคม 2561 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดงานการเดินทางครั้งใหม่ของกาแฟแม่ฮ่องสอน ภายใต้กิจกรรมสร้างเสริมศักยภาพเพิ่มมูลค่าผลิตภัณฑ์กาแฟแปรรูปแม่ฮ่องสอนสู่ตลาดสากล ส่งเสริม พัฒนา ตามมาตรการ Local Economy และเยี่ยมชมผลิตภัณฑ์ของกลุ่มคลัสเตอร์กาแฟและกลุ่มคลัสเตอร์งาแม่ฮ่องสอน โดยมีนายสิริรัฐ ชุมอุปการ ผู้ว่าราชการจังหวัดแม่ฮ่องสอน และนายประจวบ อาจารพงษ์ รองผู้ว่าราชการจังหวัดแม่ฮ่องสอน ให้การต้อนรับ ณ โรงแรมอิมพีเรียลธารา อําเภอเมือง จังหวัดแม่ฮ่องสอน
ทั้งนี้ ได้ลงพื้นที่โดยมีนายเสน่ห์ นิยมไทย ที่ปรึกษาปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นายวรพงษ์ ฉินโชคสกุลชัย อุตสาหกรรมจังหวัดแม่ฮ่องสอน ซึ่งจุดแรกได้เยี่ยมชมผลิตภัณฑ์และผู้ประกอบการที่ได้รับการสนับสนุนจากกองทุนพัฒนาเอสเอ็มอีตามแนวประชารัฐจังหวัดแม่ฮ่องสอน ณ บริษัทกุ๊บไต จํากัด
จุดที่สองเยี่ยมชม ผลิตภัณฑ์ขนมงา กลุ่มวิสาหกิจชุมชนแม่บ้านเกษตรกรม่อนตะแลง ที่ได้รับการส่งเสริม พัฒนา ตามโครงการพัฒนาอุตสาหกรรมแปรรูปและอุตสาหกรรมอาหารครบวงจร (ITC) และมาตรฐานผลิตภัณฑ์ชุมชน (มผช.)
และจุดสุดท้ายได้เยี่ยมชม การดําเนินงานหมู่บ้าน CIV ชุมชนลุ่มน้ําปายตอนล่าง ณ หมู่บ้านผาบ่อง อําเภอเมือง จังหวัดแม่ฮ่องสอน ที่ได้รับการส่งเสริม พัฒนา ตามโครงการพัฒนาอุตสาหกรรมแปรรูปและอุตสาหกรรมอาหารครบวงจร (ITC) มาตรการ Local Economy
รัฐบาลไทย-ข่าวทำเนียบรัฐบาล-จังหวัดพังงา ส่งชุดเฉพาะกิจพร้อมเรือพยาบาลฉุกเฉิน ดูแลนักท่องเที่ยวทางทะเล
วันเสาร์ที่ 17 มีนาคม 2561
จังหวัดพังงา ส่งชุดเฉพาะกิจพร้อมเรือพยาบาลฉุกเฉิน ดูแลนักท่องเที่ยวทางทะเล
จังหวัดพังงา ส่งชุดเฉพาะกิจ พร้อมเรือพยาบาลฉุกเฉิน โครงการ Andaman Hub Medical Network ดูแลรักษาเบื้องต้นนักท่องเที่ยว ณ อุทยานแห่งชาติหมู่เกาะสิมิลัน และหมู่เกาะสุรินทร์
จังหวัดพังงา ส่งชุดเฉพาะกิจ พร้อมเรือพยาบาลฉุกเฉิน โครงการ Andaman Hub Medical Network ดูแลรักษาเบื้องต้นนักท่องเที่ยว ณ อุทยานแห่งชาติหมู่เกาะสิมิลัน และหมู่เกาะสุรินทร์
นายแพทย์สามารถ ถิระศักดิ์ นายแพทย์สาธารณสุขจังหวัดพังงา ให้สัมภาษณ์ว่า ได้ร่วมกับนาวาเอก พิสิฐ ฤกษ์งาม รองผู้บัญชาการฐานทัพเรือพังงา ทําพิธีไหว้แม่ย่านางเรือพยาบาลฉุกเฉิน และส่งชุดเฉพาะกิจดูแลนักท่องเที่ยว ณ ท่าเทียบเรือฐานทัพเรือพังงา ว่า ในระหว่างเดือนกุมภาพันธ์ถึงเมษายน เป็นช่วงที่นักท่องเที่ยว ทั้งชาวไทยและต่างชาติ นิยมเดินทางมาท่องเที่ยว ดําน้ําตามหมู่เกาะต่าง ๆ จังหวัดพังงา จึงได้จัดทําโครงการ Andaman Hub Medical Network จัดชุดเฉพาะกิจ พร้อมเรือพยาบาลฉุกเฉิน เพื่อดูแลนักท่องเที่ยว ณ หมู่เกาะ สิมิลัน และหมู่เกาะสุรินทร์ ให้ได้รับการดูแลรักษาพยาบาลเบื้องต้น หรือกรณีเจ็บป่วยฉุกเฉิน สร้างความมั่นใจให้กับนักท่องเที่ยวเพิ่มมากขึ้น
นายแพทย์สามารถกล่าวต่อว่า ผลการดําเนินงานหลังเริ่มโครงการเมื่อวันที่ 19 กุมภาพันธ์ 2561 ซึ่งนายสิทธิชัย ศักดา ผู้ว่าราชการจังหวัดพังงา ได้เป็นประธานปล่อยชุดเฉพาะกิจ เพื่อให้การดูแลนักท่องเที่ยวเป็นครั้งแรก จนถึงวันที่ 12 มีนาคม 2561 ได้ให้บริการแก่นักท่องเที่ยวจํานวน 145 ราย เป็นชาวไทยจํานวน 28 ราย และชาวต่างชาติ จํานวน 117 ราย เป็นการเจ็บป่วยฉุกเฉินจํานวน 53 ราย และบาดเจ็บจํานวน 92 ราย โดยการบาดเจ็บส่วนใหญ่เกิดจากการลื่น/หอยบาดจํานวน 69 ราย ลื่นล้มจํานวน 13 ราย โดนใบพัดเรือจํานวน 10 ราย นอกจากนี้ ยังได้ให้บริการช่วยเหลือนักท่องเที่ยวส่งกลับโดยเรือจํานวน 2 ราย เป็นชาวเยอรมัน และชาวอังกฤษ
************************************* 17 มีนาคม 2561
รัฐบาลไทย-ข่าวทำเนียบรัฐบาล-บิ๊กป้อม” กำชับทุกหน่วยงาน ยกระดับคุณภาพชีวิต แรงงานนอกระบบ สร้างความเสมอภาคทางสังคม
วันพฤหัสบดีที่ 19 มีนาคม 2563
บิ๊กป้อม” กําชับทุกหน่วยงาน ยกระดับคุณภาพชีวิต แรงงานนอกระบบ สร้างความเสมอภาคทางสังคม
รองนายกรัฐมนตรี เป็นประธานการประชุมคณะกรรมการบริหารจัดการแรงงานนอกระบบแห่งชาติ (คนช.) ครั้งที่ 1/2563 กําชับหน่วยงานที่เกี่ยวข้องเร่งผลักดันกลุ่มแรงงานนอกระบบให้มีชีวิตที่ดี มีความเสมอภาคทางสังคม
วันที่ 19 มีนาคม 2563 เวลา 10.00 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารจัดการแรงงานนอกระบบแห่งชาติ (คนช.) ครั้งที่ 1/2563 โดยมีหม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน คณะผู้บริหารกระทรวงแรงงาน และผู้แทนหน่วยงานที่เกี่ยวข้อง เข้าร่วมประชุมฯ ณ ห้องประชุม ศ.นิคม จันทรวิทุร ชั้น 5 กรมสวัสดิการและคุ้มครองแรงงาน อาคารกระทรวงแรงงาน
พลเอกประวิตรฯ กล่าวว่า การประชุมคณะกรรมการบริหารจัดการแรงงานนอกระบบแห่งชาติ (คนช.) ในวันนี้ เป็นการประชุมครั้งที่ 1/2563 เพื่อให้คณะกรรมการทุกท่านได้รับทราบมติคณะรัฐมนตรีที่อนุมัติแต่งตั้งคณะกรรมการบริหารจัดการแรงงานนอกระบบแห่งชาติ สถานการณ์ด้านแรงงานนอกระบบ รวมถึงผลการดําเนินงานที่ผ่านมา ภายใต้แผนบริหารจัดการแรงงานนอกระบบแห่งชาติ พ.ศ. 2560 – 2564 สําหรับเรื่องสําคัญที่ได้ร่วมกันพิจารณาในวันนี้ คือการให้ความเห็นชอบร่างแผนปฏิบัติการ ประจําปี 2563 ภายใต้แผนปฏิบัติการด้านการบริหารจัดการแรงงานนอกระบบ พ.ศ. 2560 - 2564 และการพิจารณาแต่งตั้งคณะอนุกรรมการเพื่อประสานและขับเคลื่อนนโยบายการบริหารจัดการแรงงานนอกระบบ ให้บรรลุเป้าหมายของรัฐบาลในการยกระดับคุณภาพชีวิตของประชาชนทุกกลุ่ม โดยไม่ทิ้งใครไว้ข้างหลัง
พลเอกประวิตรฯ กล่าวเพิ่มเติมว่า แรงงานนอกระบบถือเป็นกําลังแรงงานประชากรกลุ่มใหญ่ที่สุดของประเทศ เป็นผู้มีงานทํา ส่วนใหญ่มีรายได้น้อย ต้องทํางานหนัก รวมทั้งต้องเผชิญกับปัญหาต่างๆ เช่น ได้รับค่าตอบแทนจากการทํางานที่ต่ํา การมีงานทําที่ไม่ต่อเนื่อง ขาดหลักประกันทางสังคม ไม่มีความปลอดภัยอาชีวอนามัยในการทํางาน ดังนั้น สิ่งที่ท้าทายรัฐบาลอยู่ในวันนี้ คือ การหาวิธีแก้ไขปัญหา และการบริหารจัดการกับกลุ่มแรงงานนอกระบบที่มีจํานวนมาก ให้มีอาชีพ มีงานทํา มีทักษะฝีมือ มีรายได้ที่เพิ่มขึ้น ตลอดจนให้มีหลักประกันทางสังคมและความมั่นคงในชีวิตที่ดีอย่างยั่งยืน เข้าถึงโอกาสและความเสมอภาคทางสังคมทั้งนี้ ได้กําชับให้ทุกหน่วยงานเร่งรัดขับเคลื่อนการดําเนินงานตามแผนปฏิบัติการฯ ที่ได้เห็นชอบร่วมกันต่อไป
รัฐบาลไทย-ข่าวทำเนียบรัฐบาล-ตัวแทนนักธุรกิจชาวจีนในประเทศไทย เข้าเยี่ยมคารวะรัฐมนตรีประจำสำนักนายกรัฐมนตรี
วันจันทร์ที่ 7 พฤศจิกายน 2559
ตัวแทนนักธุรกิจชาวจีนในประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
ตัวแทนนักธุรกิจชาวจีนในประเทศไทย เข้าเยี่ยมคารวะรัฐมนตรีประจําสํานักนายกรัฐมนตรี
วันนี้ (7 พฤศจิกายน 2559) เวลา 10.00 น. ตัวแทนนักธุรกิจชาวจีนในประเทศไทย เข้าเยี่ยมคารวะ รัฐมนตรีประจําสํานักนายกรัฐมนตรี (ม.ล. ปนัดดา ดิศกุล) ณ ห้องรับรอง ตึกนารีสโมสร ทําเนียบรัฐบาล สรุปสาระสําคัญ ดั้งนี้
รัฐมนตรีประจําสํานักรัฐมนตรีกล่าวต้อนรับคณะนักธุรกิจจีนในประเทศไทยกว่า 20 บริษัท สู่ทําเนียบรัฐบาล พร้อมกล่าวขอบคุณคณะนักธุรกิจจีนที่มีความกรุณาและมีน้ําใจร่วมกันในยามที่ประชาชนชาวไทยมีความเศร้า
ด้านตัวแทนนักธุรกิจจีน กล่าวว่า หลังจากทราบเรื่องการสวรรคตของพระบาทสมเด็จพระปรมินทรมหาภูมิพลอดุลยเดช รู้สึกเสียใจเป็นอย่างมาก จึงต้องการแสดงความอาลัย เพื่อแสดงถึงน้ําใจที่ได้อาศัยอยู่บนพื้นแผ่นดินนี้ แม้ว่าจะเป็นชาวต่างชาติ แต่ก็ได้รับพระมหากรุณาธิคุณจากพระองค์มาโดยตลอด ซึ่งรัฐมนตรีประจําสํานักนายกรัฐมนตรี ได้แสดงความขอบคุณในนามรัฐบาลและประชาชนชาวไทย พร้อมกล่าวว่า สิ่งที่นักธุรกิจจีนได้ทําให้ประเทศไทยมีความเป็นสุข เจริญรุ่งเรื่อง ก็เปรียบเสมือนเป็นการถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชอยู่แล้ว จึงหวังว่าทุกฝ่ายจะร่วมกับประชาชนชาวไทยก้าวผ่านช่วงเวลาลําบากนี้ไปด้วยกัน
ตัวแทนนักธุรกิจชาวจีน ยังกล่าวเพิ่มเติมอีกว่า ขณะนี้กําลังจัดทําหนังสือพิเศษพร้อมภาพประวัติศาสตร์ความสัมพันธ์ไทย-จีน รวมทั้งพระบรมราชโชวาทของพระบาทสมเด็จพระเจ้าอยู่หัวภูมิพลอดุลยเดช ในภาษาไทยและภาษาจีนเพื่อเผยแพร่ให้กับชาวจีนที่อาศัยในไทยและเผยแพร่ไปยังประเทศจีนด้วย
ภายหลังจากเสร็จสิ้นการหารือ คณะนักธุรกิจจีนได้ร่วมลงนามเพื่อแสดงความอาลัยแด่พระบามสมเด็จพระปรมินทรมหาภูมิพลอดุลยเดช ณ ห้องสีเหลือง ตึกสันติไมตรี
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ มอบโอวาทให้กำลังใจนักกีฬาว่ายน้ำทีมชาติไทย ให้ได้รับชัยชนะในกีฬาซีเกมส์ เผยพร้อมผลักดันกีฬาว่ายน้ำ เป็นวิทยาศาสตร์การกีฬาเต็มรูปแบบ
วันพุธที่ 13 พฤศจิกายน 2562
รอง นรม.พล.อ.ประวิตรฯ มอบโอวาทให้กําลังใจนักกีฬาว่ายน้ําทีมชาติไทย ให้ได้รับชัยชนะในกีฬาซีเกมส์ เผยพร้อมผลักดันกีฬาว่ายน้ํา เป็นวิทยาศาสตร์การกีฬาเต็มรูปแบบ
รอง นรม.พล.อ.ประวิตรฯ มอบโอวาทให้กําลังใจนักกีฬาว่ายน้ําทีมชาติไทย ให้ได้รับชัยชนะในกีฬาซีเกมส์ เผยพร้อมผลักดันกีฬาว่ายน้ํา เป็นวิทยาศาสตร์การกีฬาเต็มรูปแบบ
วันนี้ (13 พ.ย. 62) เวลา 08.00 น. ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี ประธานคณะกรรมการโอลิมปิคแห่งประเทศไทยและนายกสมาคมว่ายน้ําแห่งประเทศไทย มอบโอวาทให้กับนักกีฬาว่ายน้ําทีมชาติไทย และเจ้าหน้าที่ รวม 90 คน โดยมี พลเอก ศิริชัย ดิษฐกุล อุปนายกสมาคมว่ายน้ําแห่งประเทศไทย กล่าวรายงาน
โอกาสนี้ รองนายกรัฐมนตรีได้กล่าวแสดงความยินดีและมอบโอวาทความว่า รู้สึกยินดีที่ได้พบกับนักกีฬาทุกคนที่จะเป็นตัวแทนประเทศไทยไปแข่งขันกีฬาซีเกมส์ ขอขอบคุณอุปนายกฯ ประธานฝ่ายกีฬา และเลขาธิการสมาคมกีฬาว่ายน้ําแห่งประเทศไทย ที่ได้นําคณะนักกีฬามาพบเพื่ออําลาและรับฟังโอวาทในครั้งนี้ และขอแสดงความยินดี ชื่นชมกับนักกีฬาทุกคนที่ได้รับการคัดเลือกให้เป็นตัวแทนทีมชาติไทยในกีฬาซีเกมส์ จากรายงานการเตรียมความพร้อมในการแข่งขัน เชื่อว่านักกีฬาทุกคนผ่านการฝึกซ้อมมาอย่างหนัก ทุ่มเทฝึกซ้อม และในฐานะของนายกสมาคมว่ายน้ําแห่งประเทศไทย ได้พยายามผลักดันให้กีฬาว่ายน้ําเป็นวิทยาศาสตร์การกีฬาอย่างเต็มรูปแบบ เพื่อพัฒนาศักยภาพของนักกีฬาว่ายน้ําอย่างเป็นรูปธรรม
รองนายกรัฐมนตรีกล่าวด้วยว่า การที่ทุกคนได้เป็นตัวแทนของประเทศไปแข่งขัน ถือเป็นผู้ที่มีเกียรติ เป็นความภาคภูมิใจของประเทศไทย ขอบคุณนักกีฬาและผู้ควบคุม ที่มีการฝึกฝน ทุ่มเท พัฒนากําลังกาย กําลังใจ เพื่อนําเหรียญทองมาฝากประชาชนชาวไทย ขอแสดงความยินดีและให้กําลังใจให้ได้รับชัยชนะ และขอให้เดินทางไปกลับอย่างสวัสดิภาพ จากนั้น รองนายกรัฐมนตรีได้มอบของที่ระลึกและถ่ายภาพร่วมกับนักกีฬาว่ายน้ําทีมชาติไทยทุกคนด้วย
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ร่วมบริจาคเงิน ช่วยเหลือผู้ประสบอุทกภัยภาคใต้
วันอังคารที่ 17 มกราคม 2560
กระทรวงทรัพยากรธรรมชาติและสิ่งแวดล้อม ร่วมบริจาคเงิน ช่วยเหลือผู้ประสบอุทกภัยภาคใต้
กระทรวงทรัพยากรธรรมชาติและสิ่งแวดล้อม มอบเงินเพื่อช่วยผู้ประสบอุทกภัยภาคใต้
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเงิน จํานวน 1,200,000 บาท เพื่อช่วยผู้ประสบอุทกภัย ณ ทําเนียบรัฐบาล สืบเนื่องจากรัฐบาลจัดรายการ "ประชารัฐร่วมใจ ช่วยพิบัติภัย ภาคใต้" เพื่อเป็นกําลังใจ และช่วยเหลือพี่น้องชาวไทยที่กําลังประสบอุทกภัย ในพื้นที่ภาคใต้ เพื่อแสดงพลังความสามัคคี ความเป็นหนึ่งเดียว ในการเป็นกําลังใจ เสียสละ ให้การสนับสนุน ในรูปแบบ "ประชารัฐ" เพื่อช่วยเหลือ พี่น้องร่วมชาติ เมื่อยามต้องเผชิญความลําบากทุกข์เข็ญ ภาคใต้ ในรายการ "ประชารัฐร่วมใจ ช่วยพิบัติภัย ภาคใต้"
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 20 พฤษภาคม 2563 [กระทรวงสาธารณสุข]
วันพุธที่ 20 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่20 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 90 ราย หรือร้อยละ 2.97 ของผู้ป่วยทั้งหมด โดยวันนี้มีผู้ป่วยกลับบ้านได้ 31 ราย รวมผู้ป่วยกลับบ้านสะสม 2,888 ราย หรือคิดเป็นร้อยละ 95.19 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย (เป็นผู้ที่เดินทางกลับมาจากประเทศบาห์เรนและเข้ารับการกักตัวเพื่อเฝ้าระวังในสถานที่ที่รัฐจัดให้) ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,034 ราย
นายแพทย์อนุพงศ์ สุจริยากุล นายแพทย์ทรงคุณวุฒิ กรมควบคุมโรค กล่าวว่า ขณะนี้ประเทศไทยพบผู้ป่วยโรคโควิด 19 รายใหม่จํานวนต่ํากว่า 10 ราย ต่อเนื่องมาช่วงระยะเวลาหนึ่งแล้ว สะท้อนให้เห็นว่า มาตรการของรัฐบาลและกระทรวงสาธารณสุขในการเฝ้าระวัง ป้องกัน และควบคุมโรค นั้นมีประสิทธิภาพ รวมถึงความร่วมมือเป็นอย่างดีของประชาชน และหน่วยงานทุกภาคส่วน อย่างไรก็ตามอาจพบจํานวนผู้ติดเชื้อรายใหม่เพิ่มขึ้นได้ เนื่องจากยังมีคนไทยจากต่างประเทศทยอยเดินทางเข้ามาทุกวัน ซึ่งรัฐบาลได้จัดสถานที่กักตัวเพื่อเฝ้าระวังควบคุมโรค (State Quarantine) ไว้รองรับ โดยทุกคนจะต้องเข้ารับการกักตัวเพื่อเฝ้าระวังโรคเป็นเวลา 14 วัน ก่อนอนุญาตให้กลับภูมิลําเนา และหากพบว่าป่วยจะนําเข้าสู่ระบบการรักษาได้อย่างทันท่วงที ขอให้ประชาชนมั่นใจว่าจะไม่ส่งผลกระทบต่อการแพร่ระบาดภายในประเทศ จากข้อมูลกรมควบคุมโรคถึง ณ วันที่ 20 พฤษภาคม 2563 พบว่ามีผู้เดินทางจากต่างประเทศและเข้ารับการกักตัวในสถานที่ที่รัฐจัดให้รวม 16,796 ราย พบผู้ติดเชื้อ 101 ราย ซึ่งทุกรายได้นําเข้าสู่ระบบการรักษาแล้ว
****************************** 20 พฤษภาคม2563
รัฐบาลไทย-ข่าวทำเนียบรัฐบาล-2 องค์กรไทยเข้ารับรางวัล ผู้นำอาเซียนด้านการพัฒนาชนบท และขจัดความยากจน เป็นต้นแบบองค์กรที่มุ่งมั่นพัฒนาชนบท และช่วยเหลือประชาชนในพื้นที่
วันจันทร์ที่ 11 พฤศจิกายน 2562
2 องค์กรไทยเข้ารับรางวัล ผู้นําอาเซียนด้านการพัฒนาชนบท และขจัดความยากจน เป็นต้นแบบองค์กรที่มุ่งมั่นพัฒนาชนบท และช่วยเหลือประชาชนในพื้นที่
2 องค์กรไทยเข้ารับรางวัลผู้นําอาเซียนด้านการพัฒนาชนบทและขจัดความยากจน เป็นต้นแบบองค์กรที่มุ่งมั่นพัฒนาชนบท และช่วยเหลือประชาชนในพื้นที่
เมื่อวันที่ 8 พ.ย. 62 เวลา 19.00 น. ณ โรงแรม Horizon lake view resort hotel กรุงเนปยีดอร์ สาธารณรัฐแห่งสหภาพเมียนมา Dr.Aung Thu รัฐมนตรีว่าการกระทรวงเกษตร การปศุสัตว์ และชลประทาน ของสาธารณรัฐแห่งสหภาพเมียนมา เป็นประธานพิธีมอบรางวัลผู้นําอาเซียนด้านการพัฒนาชนบทและขจัดความยากจน ครั้งที่ 4 ประจําปี 2562 โดยมี นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทย และนายชยชัย แสงอินทร์ ผู้อํานวยการกองการต่างประเทศ ร่วมเป็นเกียรติในพิธี
สําหรับองค์กรของไทยที่ได้รับรางวัลผู้นําอาเซียนด้านการพัฒนาชนบทและขจัดความยากจนครั้งที่4 ประจําปี 2562 แบ่งเป็น 2 ประเภท คือ องค์กรที่ไม่ใช่องค์กรของรัฐ (NGO) หรือองค์กรภาคประชาสังคม (CSO) และองค์กรภาคธุรกิจเอกชน (Private Sector) ได้แก่ สมาคมเครือข่ายสร้างบ้านแปงเมืองพะเยา และบริษัทโลโลเคิล อไลค์ จํากัด (ตามลําดับ) .
นายทรงศักดิ์ ทองศรี กล่าวว่า กระทรวงมหาดไทยในฐานะหน่วยงานประสานงานหลักตามกรอบความร่วมมืออาเซียน ด้านการพัฒนาชนบท และขจัดความยากจน ได้ดําเนินการคัดเลือกองค์กรที่มีผลงานดีเด่น และเป็นที่ประจักษ์เข้ารับรางวัล โดยจะมีการดําเนินการคัดเลือกทุก ๆ 2 ปีตามแผนปฏิบัติการในด้านนี้ ซึ่งสิ่งสําคัญของรางวัลนี้คือ การสนับสนุน ส่งเสริม และให้กําลังใจแก่องค์กรที่ไม่ใช่องค์กรภาครัฐ (NGO, CSO) และภาคเอกชน ที่ร่วมเป็นภาคีเครือข่ายในการพัฒนาคุณภาพชีวิตของพี่น้องประชาชนในระดับพื้นที่ ที่ดําเนินการมาอย่างต่อเนื่อง และเชื่อว่าในทุกพื้นที่มีหน่วยงานลักษณะเดียวกันนี้ที่ดําเนินการด้วยใจและไม่มุ่งหวังกําไร พร้อมให้ความร่วมมือกับทุกฝ่าย เพื่อยกระดับสังคม และขจัดความยากจนให้หมดสิ้นไปจากประเทศไทยอยู่อีกหลายหน่วยงาน ผมขอเป็นหนึ่งกําลังใจให้ทุกหน่วยงาน ร่วมช่วยกัน มุ่งมั่น และตั้งใจเสียสละ เพื่อเป็นส่วนหนึ่งในการขับเคลื่อนประเทศให้ก้าวเดินไปข้างหน้าได้พร้อม ๆ กันโดยไม่ทิ้งใครไว้ข้างหลัง.
นายบุญธรรม เลิศสุขีเกษม กล่าวเพิ่มเติมว่า องค์กรที่ได้รับรางวัลในปีนี้ เป็นตัวอย่างขององค์กรที่มีผลงานดีเด่นในการร่วมพัฒนาชนบท และขจัดความยากจน ซึ่งเหมาะแก่การเป็นต้นแบบให้ชุมชน ท้องถิ่น ที่มีลักษณะทางกายภาพคล้ายกันนําไปประยุกต์ใช้ หรือปรับใช้ให้เหมาะสมกับพื้นที่เช่น กิจกรรมของ บริษัท โลเคิล อไลค์ จํากัด ที่ดําเนินกิจกรรมพัฒนาการท่องเที่ยวชุมชนบ้านแหลม จังหวัดนครศรีธรรมราช ได้ดําเนินการให้ความรู้ และพัฒนาทักษะด้านการตลาด พร้อมทั้งให้คําแนะนําด้านบรรจุภัณฑ์ซึ่งผลลัพธ์สามารถเพิ่มรายได้ให้กับชุมชนจาก 3 แสน บาท/ปี เป็น 1 ล้าน บาท/ปี หรือกิจกรรมของสมาคมเครือข่ายสร้างบ้านแปงเมืองพะเยา ที่ดําเนินการจัดระบบสวัสดิการสังคมจังหวัดพะเยาทําให้กองทุนสวัสดิการในพื้นที่ มีการบริหารจัดการที่ดีขึ้น สามารถระบุและให้การช่วยเหลือประชาชนในพื้นที่ได้ตรงกลุ่มเป้าหมาย ซึ่งช่วยให้หน่วยงานในท้องที่สามารถนําข้อมูลชุดเดียวกันนี้ไปใช้ต่อยอด เพื่อให้การช่วยเหลือในด้านอื่น ๆ ได้อีกด้วย.